ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՍՏԻԿԱՆՈՒԹՅԱՆ ՕՐՎԱ ԿԱՊԱԿՑՈՒԹՅԱՄԲ

Հարգելի' ոստիկաններ, շնորհավորում եմ բոլորիդ` ձեր մասնագիտական տոնի կապակցությամբ:

Ապրիլի 16-ը իրավապահ համակարգի մի կորևորագույն օղակի օր է, որը տասնամյակներ շարունակ ապահովել է ՀՀ քաղաքացու անվտանգ ապրելու իրավունքը և մեր երկրի ներքին կայունությունը:

Ոստիկանության ողջ համակարգին մաղթում եմ քաջ առողջություն, նվիրյալ և անմնացորդ աշխատանք, ազնիվ ծառայություն պետությանն ու պետականությանը:

Ձեր արհեստավարժ ու սկզբունքային աշխատանքով, մարդկային ու բարոյական որակներով, մասնագիտական համապատասխան գիտելիքներով ու անձնվիրությամբ նպաստում եք ոստիկանի դերի և պետության հանդեպ քաղաքացիների վստահության բարձրացմանը, հասարակության մեջ հանգիստ ու առողջ մթնոլորտի պահպանմանը:

Այս նշանավոր օրը ևս մեկ առիթ է հիշելու և խոնարհումի խոսքեր հղելու հանուն հայրենիքի և ծառայողական պարտականությունները կատարելիս զոհված մեր հարյուրավոր ոստիկաններին: Մեր սրտում միշտ վառ է նրանց պայծառ հիշատակը և մենք վստահ ենք, որ ոստիկանության հաջորդ սերունդները հավատարիմ կլինեն նրանց սխրանքին:

Կրկին շնորհավորում եմ ոստիկանության բոլոր ծառայողներին մասնագիտական տոնի կապակցությամբ: